Loksa Linnavolikogule (kuupäev digiallkirjas)

**Otsuse eelnõu edastamine**

Edastame Loksa Linnavolikogu otsuse eelnõu „Rahu tn 11a kinnistu jagamine ja osaline otsustuskorras võõrandamine”

ALGATAJA: Loksa Linnavalitsus

TÜÜP: otsus

ALUS: kohaliku omavalitsuse korralduse seadus § 6 lg 3 p 1

asjaõigusseadus § 54 lg 1

maakorraldusseadus § 3 lg 1, § 13 lg 1

Loksa linnavara valdamise, kasutamise ja käsutamise kord

§ 23 lg 2 p 1, lg 3 p 3, § 25 lg 1 p 1, § 26 lg 1 p 9

ETTEKANDJA: linnapea

*/allkirjastatud digitaalselt/*

Värner Lootsmann

linnapea

Lisad:

1. Seletuskiri Loksa Linnavolikogu otsuse eelnõu „Rahu tn 11a kinnistu jagamine ja osaline otsustuskorras võõrandamine” juurde
2. Loksa Linnavolikogu otsuse eelnõu „Rahu tn 11a kinnistu jagamine ja osaline otsustuskorras võõrandamine”

**Seletuskiri Loksa Linnavolikogu otsuse eelnõu „Rahu tn 11a kinnistu jagamine ja osaline otsustuskorras võõrandamine“ juurde**

Rahu tn 11a kinnistu suurus on 908,0 m², vastavalt Loksa Linnavolikogu 15.08.2024 otsusele nr 35 on see hetkel enampakkumisel 18€/m². Piirinaaber avaldas soovi soetada kinnistust ca 440m2 osa. Võttes arvesse asjaolu, et kinnistu asend ei ole soodne eraldiseisvaks kasutuseks ning kohaliku omavalitsuse ülesannete täitmiseks ei ole ülalnimetatud maa linnale vajalik, on linnavalitsuse ettepanek, teostada Rahu tn 11a kinnistu jagamine kaheks (transpordimaa ja elamumaa) ja võõrandada ca 440m2 osa Rahu tn 11 omanikule hinnaga 18€/m2.

*/allkirjastatud digitaalselt/*

Karin Ilves  
arendus- ja keskkonnanõunik, [karin.ilves@loksa.ee](mailto:karin.ilves@loksa.ee)

EELNÕU



LOKSA LINNAVOLIKOGU

**O T S U S**

Loksa linn . mai 2025 nr

**Rahu tn 11a kinnistu jagamine ja osaline**

**otsustuskorras võõrandamine**

Võttes aluseks kohaliku omavalitsuse korralduse seaduse § 6 lg 3 p 1, asjaõigusseaduse § 54 lg 1, maakorraldusseaduse § 3 lg 1, § 13 lg 1, Loksa Linnavolikogu 18.12.2020 määruse nr 20 „Loksa linnavara valdamise, kasutamise ja käsutamise kord“ § 23 lg 2 p 1, lg 3 p 3, § 25 lg 1 p 1, § 26 lg 1 p 9 ning arvestades Rahu tn 11 omaniku 27.03.2025 avaldust nr 5-6/340/2025, Loksa Linnavolikogu

**o t s u s t a b:**

1. Jagada Loksa linna omandis olev kinnistu aadressil Rahu tn 11a, Loksa linn, katastritunnus 42401:001:0206, registriosa 25256950, pindala 908 m2, sihtotstarve elamumaa 100%, kaheks (2) kinnistuks (Lisa).
2. Võõrandada Rahu tn 11a jagamise käigus tekkiv kinnistu, pindalaga ca 440m2 (täpne suurus selgub peale mõõdistamist) otsustuskorras piirinaabrile Rahu tn 11 omanikule hinnaga 18€/m2.
3. Loksa Linnavalitsusel korraldada Rahu tn 11a kinnistu jagamine ja osaline otsustuskorras võõrandamine ning määrata uued koha-aadressid ja sihtotstarbed.
4. Tunnistada kehtetuks Loksa Linnavolikogu 15.08.2024 otsuse nr 35 „Linnavara võõrandamine otsustuskorras ja kirjalikul enampakkumisel“ punkt 1.5.
5. Otsus jõustub teatavakstegemisel.
6. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
7. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees

Lisa: Rahu tn 11a kinnistu jagamise plaan